CELEX: 31988R3201
Language: el
Date: 1988-10-18 00:00:00
Title: Κανονισμός (ΕΟΚ) αριθ. 3201/88 της Επιτροπής της 18ης Οκτωβρίου 1988 σχετικά με την αύξηση της ενίσχυσης στην παραγωγή για τοματοπολτό παρασκευασμένο από ελληνικές τομάτες κατά τις περιόδους εμπορίας 1984/85 και 1985/86 που περιέχεται σε ορισμένους τύπους μικρής συσκευασίας

Avis juridique important

|

31988R3201

Κανονισμός (ΕΟΚ) αριθ. 3201/88 της Επιτροπής της 18ης Οκτωβρίου 1988 σχετικά με την αύξηση της ενίσχυσης στην παραγωγή για τοματοπολτό παρασκευασμένο από ελληνικές τομάτες κατά τις περιόδους εμπορίας 1984/85 και 1985/86 που περιέχεται σε ορισμένους τύπους μικρής συσκευασίας  

Επίσημη Εφημερίδα αριθ. L 284 της 19/10/1988 σ. 0026 - 0027

***** ΚΑΝΟΝΙΣΜΟΣ (ΕΟΚ) αριθ. 3201/88 ΤΗΣ ΕΠΙΤΡΟΠΗΣ  της 18ης Οκτωβρίου 1988  σχετικά με την αύξηση της ενίσχυσης στην παραγωγή για τοματοπολτό παρασκευασμένο από ελληνικές τομάτες κατά τις περιόδους εμπορίας 1984/85 και 1985/86 που περιέχεται σε ορισμένους τύπους μικρής συσκευασίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 (1), για την κοινή οργάνωση αγοράς στον τομέα των μεταποιημένων οπωροκηπευτικών, όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 5 παράγραφος 5,  Εκτιμώντας:  ότι, μετά την έκδοση της απόφασης του Δικαστηρίου των Ευρωπαϊκών Κοινοτήτων της 19ης Σεπτεμβρίου 1985 στην υπόθεση 192/83 (Ελληνική Δημοκρατία/Επιτροπής των Ευρωπαϊκών Κοινοτήτων), ο κανονισμός (ΕΟΚ) αριθ. 381/86 της Επιτροπής (3) πρόβλεψε ότι η ενίσχυση στην παραγωγή που πληρώθηκε ή πρόκειται να πληρωθεί για τον τοματοπολτό με περιεκτικότητα σε ξηρή ουσία μικρότερη του 93 % που έχει παρασκευασθεί από τομάτες οι οποίες παρήχθησαν στην Ελλάδα κατά την περίοδο εμπορίας 1983/84 αυξήθηκε κατά ένα πρόσθετο ποσό για τα προϊόντα που περιέχονται σε άμεσες συσκευασίες βάρους μικρότερου του 1,5 χιλιογράμμου·  ότι, μετά την έκδοση της προαναφερθείσας απόφασης του Δικαστηρίου, καθώς και των αποφάσεων που εκδόθηκαν στις 26 Απριλίου 1988 στις υποθέσεις 97, 99, 193 και 215/86 (Ελληνική Δημοκρατία και «Αστέρης και λοιποί»/Επιτροπής των Ευρωπαϊκών Κοινοτήτων), πρέπει να καθοριστούν τα συμπληρωματικά πρόσθετα ποσά της ενίσχυσης στην παραγωγή που πρέπει να καταβληθούν για τον τοματοπολτό που παρασκευάσθηκε από τομάτες που παρήχθησαν στην Ελλάδα κατά τις περιόδους εμπορίας 1984/85 και 1985/86 και περιέχεται σε ορισμένους τύπους μικρών συσκευασιών· ότι αντίθετα, όσον αφορά την περίοδο εμπορίας 1986/87, ο κανονισμός (ΕΟΚ) αριθ. 2077/86 της Επιτροπής (4), έλαβε υπόψη το ίδιο κόστος για όλα τα κράτη μέλη για τις εργασίες μεταποίησης που απαιτούνται για όμοιες συσκευασίες και καθόρισε ήδη ανάλογα τα ειδικά ποσοστά αύξησης της ενίσχυσης για τον τοματοπολτό που περιέχεται σε μικρές συσκευασίες, για την Ισπανία, την Πορτογαλία και την Ελλάδα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχίρισης Μεταποιημένων Προϊόντων με βάση τα Οπωροκηπευτικά,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Η ενίσχυση στην παραγωγή που καταβλήθηκε ή πρόκειται να καταβληθεί για τοματοπολτό με περιεκτικότητα σε ξηρή ουσία μικρότερη από 93 % που έχει παρασκευασθεί από τομάτες οι οποίες παρήχθησαν στην Ελλάδα κατά τις περιόδους εμπορίας 1984/85 και 1985/86, αυξάνεται και το πρόσθετο ποσό που καθορίζεται στο παράρτηαμα για τα προϊόντα που περιέχονται σε συσκευασίες των οποίων τα μεγέθη αναφέρονται.  2. Η καταβολή του πρόσθετου ποσού ενίσχυσης που προβλέπεται στην παράγραφο 1, πραγματοποιείται μετά από αίτηση του μεταποιητή. Η αίτηση πρέπει να υποβληθεί στις αρμόδιες αρχές το αργότερο στις 30 Νοεμβρίου 1988.  Άρθρο 2  Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Οκτωβρίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 198 της 26. 7. 1988, σ. 21.  (3) ΕΕ αριθ. L 44 της 21. 2. 1986, σ. 16.  (4) ΕΕ αριθ. L 179 της 3. 7. 1986, σ. 11.  ΠΑΡΑΡΤΗΜΑ  Τοματοπολτός  Πρόσθετο ποσό που αναφέρεται στο άρθρο 1 παράγραφος 1  (%)  1.2.3.4.5 //  //  //  //  //  // Περίοδος  εμπορίας   // Βάρος,  συμπεριλαμβανομένης  της άμεσης  συσκευασίας λιγότερο  από 1,5 kg αλλά  ίσο ή μεγαλύτερο  από 0,7 kg   // Βάρος,  συμπεριλαμβανομένης  της άμεσης  συσκευασίας λιγότερο  από 0,7 kg αλλά  ίσο ή μεγαλύτερο  από 0,25 kg   // Βάρος,  συμπεριλαμβανομένης  της άμεσης  συσκευασίας λιγότερο  από 0,25 kg αλλά  ίσο ή μεγαλύτερο  από 0,15 kg   // Βάρος,  συμπεριλαμβανομένης  της άμεσης  συσκευασίας λιγότερο  από 0,15 kg   //    //   //   //   //   // 1984/85   // 0,949   // 1,835   // 2,656   // 3,425   // 1985/86   // 0,319  // 0,622   // 0,912   // 1,188   //    //   //   //   //